stanford-oval/wikipedia huggingface dataset:
ניקולאי מולר
קריירת מועדונים

מולר החל לשחק בגיל 11 בקבוצת הנוער של איינטרכט פרנקפורט, שם שיחק עד גיל 16. בגיל זה, בשנת 2003, הצטרף לגרויטר פירט, והחל משנת 2006 החל לשחק בקבוצות הבוגרות של המועדון. תחילה שיחק מולר בעיקר בקבוצת המילואים, וערך הופעות ספורות בקבוצה הבכירה, והושאל לחצי עונה לס.ו. זנדהאוזן ששיחקה בהליגה השלישית בפעם הראשונה בתולדותיה. החל מעונת 2009/10, לאחר שהציג יכולת טובה הן בקבוצת המילואים והן בזנדהאוזן, הפך מולר לשחקן הרכב קבוע בקבוצה הבכירה של גרויטר פירט, ששיחקה אז בליגת הבונדסליגה השנייה. בעונה זו הבקיע מולר שישה שערים, ובעונת 2010/11 הבקיע שבעה שערי ליגה. לאחר עונה זו, בה סיימה גרויטר פירט במקום הרביעי והחמיצה העפלה לבונדסליגה, הפך מולר לשחקן מבוקש, ובקיץ 2011 חתם במיינץ 05 מהבונדסליגה על חוזה לארבע שנים.
הופעת הבכורה של מולר במדי מיינץ 05 נערכה באוגוסט 2011 במשחק ליגה מול הנובר 96, אז החליף את אריק מקסים צ'ופו מוטינג. בדקה האחרונה. שלושה מחזורים אחר כך, פתח מולר לראשונה בהרכב מיינץ, במשחק ליגה מול בורוסיה דורטמונד, בו הבקיע מולר. בתום עונה זו, הבקיע מולר ארבעה שערי ליגה. שתי העונות הבאות של מולר היו טובות אף יותר, בהן הבקיע 19 שערים בכל המסגרות, וסייע למיינץ להתברג בחלק העליון של הבונדסליגה ואף לשחק במפעלים האירופיים. מולר, שאף זומן לסגל נבחרת גרמניה בתקופה זו, שיתף פעולה עם יוליאן באומגרטלינגר, אלקין סוטו, אנדראס איבנשיץ', יונוס מאלי ואדם שאלאי. בתום עונת 2013/14 נמכר מולר להמבורג, שם חתם על חוזה לארבע עונות.
את הבכורה בהמבורג ערך מולר בהפסד 0–2 להנובר 96 במחזור הפתיחה של עונת 2014/15. לאחר משחק זה פוטר מאמן המבורג מירקו סלומקה, והוחלף במאמן יוזף צינבאואר, שאיפשר למולר לפתוח בהרכב בתיקו 0-0 המפתיע מול באיירן מינכן. את שערו הראשון הבקיע מולר בהפסד 1–2 לאיינטרכט פרנקפורט בספטמבר 2014. בתום עונה זו, ניצלו מולר והמבורג מנשירה לבונדסליגה השנייה לראשונה בתולדות המועדון, לאחר שניצחו במפגש כפול את קרלסרוהה שסיימה שלישית בבונדסליגה השנייה. מולר לא שיחק במשחק הראשון בהמבורג, שהסתיים בתיקו 1-1. משחק הגומלין היה דרמטי במיוחד, כאשר קרלסרוהה הובילה עד לדקת הסיום. מולר נכנס כמחליף בדקה ה-77 במקומו של איביצה אוליץ', והיה שותף לשער השוויון של מרסלו דיאס בתוספת הזמן, שמנע ירידה מהמבורג וגרר את המשחק להארכה. בדקה ה-115 של המשחק, הבקיע מולר את שער הניצחון להמבורג והשאיר אותה בליגה. על אף זאת, עונת 2014/15 הייתה עונה חלשה יחסית עבור מולר, בה הבקיע שער אחד בלבד. בעונת 2015/16 הבקיע מולר תשעה שערי ליגה, וסייע להמבורג לסיים במקום העשירי, הרחק ממאבקי התחתית, בהם השתתפה הקבוצה באופן קבוע בעונות הקודמות. בעונת 2016/17 מולר והמבורג שוב הידרדרו למאבקי תחתית, ונשארו בליגה לבסוף, בעונה בה מולר הבקיע חמישה שערים. במחזור הראשון של עונת 2017/18 הבקיע מולר שער ניצחון כבר בדקה השמינית במשחק מול אאוגסבורג. מולר חגג את השער ובעת החגיגות התנגש בדגל הקרן, וספג פציעה ברצועה הצולבת הקדמית, שבגינה החמיץ כמעט את כל העונה. המבורג נשרה בסיום העונה לבונדסליגה השנייה לראשונה בתולדותיה, ומולר עזב את המועדון.
ביולי 2018 חתם מולר באיינטרכט פרנקפורט, אליה עבר בהעברה חופשית מהמבורג. במשחק הבכורה שלו בבונדסליגה במדי פרנקפורט, הבקיע מולר שער בניצחון של פרנקפורט 2-0 על פרייבורג. עד למחצית עונת 2018/19 ערך מולר שבע הופעות ליגה במדי איינטרכט פרנקפורט והבקיע שני שערים. בינואר 2019 הושאל מולר להנובר 96 מהבונדסליגה עד לתום העונה. מולר הבקיע שלושה שערים במדי הקבוצה, אך לא הצליח למנוע את נשירתה לבונדסליגה השנייה. בתום ההשאלה חזר מולר לאיינטרכט פרנקפורט.
קריירה בינלאומית

בזכות יכולתו הטובה בעונת 2012/13, זומן מולר לסגל נבחרת גרמניה לשני משחקי ידידות שנערכו בארצות הברית, על ידי המאמן יואכים לב. במשחק הראשון, במאי 2013, ניצחה גרמניה 2–4 את נבחרת אקוודור, כשמולר נכנס כמחליף בדקות הסיום. המשחק השני התקיים מול נבחרת ארצות הברית, שניצחה את גרמניה בתוצאה 3–4. גם במשחק זה מולר זכה לדקות בודדות. לאחר שתי הופעות אלו, מולר לא זומן עוד לנבחרת.
סופרנובה 185

| --- | --- |
הערפילית RCW 86, אשר יש המזהים אותה עם סופרנובה 185, בתמונה המבוססת על תצלומי אינפרא אדום של טלסקופי החלל שפיצר ו-WISE ותצלומי קרני X של טלסקופי החלל צ'נדרה וניוטון
הערפילית RCW 86, אשר יש המזהים אותה עם סופרנובה 185, בתמונה המבוססת על תצלומי אינפרא אדום של טלסקופי החלל שפיצר ו-WISE ותצלומי קרני X של טלסקופי החלל צ'נדרה וניוטון
 נתוני תצפית
 קבוצת כוכבים:  מחוגה וקנטאור
 תאריך גילוי:  7 בדצמבר 185
 בהירות נראית:  −8 
 עלייה ישרה:  14ʰ 43ᵐ‏
 נטייה:  ‏‏30′ ‏62°‏-
 מאפיינים פיזיים
 מרחק:  8,200  שנות אור 2,514.1  פארסק
 
סופרנובה 185 (מסומנת כ-SN 185) הייתה סופרנובה אשר נצפתה על פני כדור הארץ בשנת 185, מכיוון מערכת הכוכבים אלפא קנטאורי, בין קבוצות הכוכבים מחוגה וקנטאור, כלומר בתוך גלקסיית שביל החלב עצמה. הסופרנובה נצפתה על ידי אסטרונומים סינים ותועדה בספרי ההיסטוריה של שושלת האן המזרחית מהמאה ה-5, שם הוצגה כ"כוכב אורח". ישנן עדויות לכך שהסופרנובה תועדה גם בכתבים רומיים. הסופרנובה, בה ניתן היה לצפות זוהרת בשמי הלילה במשך כשמונה חודשים, נחשבת כסופרנובה הראשונה המתועדת על ידי המין האנושי.
על פי מספר הערכות, הערפילית RCW 86 היא שארית סופרנובה של האירוע. המרחק בינה לבין כדור הארץ מוערך בכ-8,200 שנות אור, ועל פי מחקרים עדכניים שנערכו באמצעות מדידות קרני X קיימת התאמה בין מרחק זה לבין מועד הסופרנובה.
נוירופפטיד Y

נוירופפטיד Y (באנגלית: Neuropeptide Y; בקיצור: NPY) הוא נוירופפטיד בן 36 חומצות אמינו המעורב בתהליכים פיזיולוגיים שונים במערכת העצבים המרכזית וההיקפית כאחד. NPY זוהה כפפטיד השכיח ביותר הקיים במערכת העצבים המרכזית של היונקים, המורכבת מהמוח ומחוט השדרה. הוא מופרש לצד נוירוטרנסמיטורים אחרים כגון GABA וגלוטמט.
במערכת העצבים האוטונומית הוא מיוצר בעיקר על ידי נוירונים של מערכת העצבים הסימפתטית ומשמש כמכווץ כלי דם חזק וגם גורם לצמיחה של רקמת שומן. במוח, הוא מיוצר במקומות שונים כולל ההיפותלמוס, וההנחה היא שיש לו מספר פונקציות, כולל: הגברת צריכת המזון ואגירת אנרגיה כשומן, הפחתת חרדה ומתח, הפחתת תפיסת כאב, השפעה על הקצב הצירקדי, הפחתת רצונות, צריכת אלכוהול, הורדת לחץ דם ושליטה בהתקפים אפילפטיים.
תפקיד ביולוגי

נוירופפטיד Y זוהה כמסונתז בנוירונים GABAergic ופועל כמוליך עצבי במהלך תקשורת בין תאית. NPY מפעיל את רוב השפעותיו באמצעות קולטני נוירופפטיד Y, בעיקר Y1, Y2, Y4 ו-Y6. כל הקולטנים סומנו כמשתתפים בפעילות העברה פוסט-סינפטית, אך נמצא שהקולטן Y2 מעורב גם בעיבוד פרה-סינפט.
הקולטן שאליו נקשר NPY הוא קולטן צמוד חלבון G במשפחת ה-Rhodopsin like 7-transmembrane GPCR. חמישה תת-סוגים של הקולטן NPY זוהו ביונקים, ארבעה מהם מתפקדים בבני אדם. תת-הסוגים Y1 ו-Y5 הם בעלי תפקידים ידועים בגירוי לאכילה, בעוד של-Y2 ו-Y4 נראה כי יש תפקידים בעיכוב תיאבון ( יצירת תחושת שובע).
תפקיד ביולוגי > התפתחות תאים וניורוגנזה

נוירופפטיד Y הוגדר כממלא תפקיד חשוב בנוירוגנזה בחלקים שונים של המוח. שני אזורים ספציפיים במוח שבהם NPY משפיע על נוירוגנזה הם האזור התת-חדרי והג'ירוס המשונן של ההיפוקמפוס. אזורים אלה הם המקום שבו מתרחשים צמיחת תאים והתפשטות בבגרות.
משמעות קלינית

תפקידו של נוירופפטיד Y זכה לתשומת לב רבה בשל מעורבותו באלכוהוליזם בשל מגוון ההשפעות הפיזיולוגיות שלו. הוכח כי נוירוני NPY מקיימים אינטראקציה עם מסלולי תגמול ורגשות דופמינרגיים בגרעין האקומבנס ובאמיגדלה, בהתאמה. הוכח כי רמות ביטוי NPY והעדפת אלכוהול מפגינים קשר הפוך. נוירופפטיד Y נחשב לפפטיד אנדוגני חרדתי וניתן לווסת את רמותיו על ידי מתח. הוכח שרמות גבוהות יותר של קולטני Y1 ו-Y5 באמיגדלה גורמות לרמת חרדה מופחתת. בנוסף, הקולטן Y1 נקשר להשפעות חרדה במוח הקדמי בעוד Y2 נקשר ל-pons.
לעומת זאת, רמות גבוהות יותר של NPY עשויות להיות קשורות לחוסן ולהתאוששות מהפרעת דחק פוסט-טראומטית ועם הנחתה של תגובת הפחד, מה שמאפשר לאנשים לבצע ביצועים טובים יותר במתח קיצוני.
הערות שוליים

↑  Heilig M, Widerlöv E (1995). "Neurobiology and clinical aspects of neuropeptide Y". Critical Reviews in Neurobiology. 9 (2–3): 115–36. PMID 8581979.
1 2  Decressac M, Barker RA (בדצמבר 2012). "Neuropeptide Y and its role in CNS disease and repair". Experimental Neurology. 238 (2): 265–72. doi:10.1016/j.expneurol.2012.09.004. PMID 23022456. {{cite journal}}:  (עזרה)
1 2  Robinson SL, Thiele TE (2017). "The Role of Neuropeptide Y (NPY) in Alcohol and Drug Abuse Disorders". The Role of Neuropeptides in Addiction and Disorders of Excessive Consumption. International Review of Neurobiology. Vol. 136. pp. 177–197. doi:10.1016/bs.irn.2017.06.005. ISBN 9780128124734. PMID 29056151.
1 2 3  Tatemoto K (2004). "Neuropeptide Y: History and Overview".  In Michel MC (ed.). Handbook of Experimental Pharmacology. Vol. 162. Springer. pp. 2–15. ISBN 9783540405818.
↑  Kuo LE, Kitlinska JB, Tilan JU, Li L, Baker SB, Johnson MD, Lee EW, Burnett MS, Fricke ST, Kvetnansky R, Herzog H, Zukowska Z (ביולי 2007). "Neuropeptide Y acts directly in the periphery on fat tissue and mediates stress-induced obesity and metabolic syndrome". Nature Medicine. 13 (7): 803–11. doi:10.1038/nm1611. PMID 17603492. {{cite journal}}:  (עזרה)
↑  Colmers WF, El Bahh B (במרץ 2003). "Neuropeptide Y and Epilepsy". Epilepsy Currents. 3 (2): 53–58. doi:10.1046/j.1535-7597.2003.03208.x. PMC 321170. PMID 15309085. {{cite journal}}:  (עזרה)
↑  Michel MC, Beck-Sickinger A, Cox H, Doods HN, Herzog H, Larhammar D, Quirion R, Schwartz T, Westfall T (במרץ 1998). "XVI. International Union of Pharmacology recommendations for the nomenclature of neuropeptide Y, peptide YY, and pancreatic polypeptide receptors". Pharmacological Reviews. 50 (1): 143–50. PMID 9549761. {{cite journal}}:  (עזרה)
↑  Decressac M, Wright B, David B, Tyers P, Jaber M, Barker RA, Gaillard A (במרץ 2011). "Exogenous neuropeptide Y promotes in vivo hippocampal neurogenesis". Hippocampus. 21 (3): 233–8. doi:10.1002/hipo.20765. PMID 20095007. {{cite journal}}:  (עזרה)
↑  Dumont Y, Quirion R (בדצמבר 2014). "Neuropeptide Y pathways in anxiety-related disorders". Biological Psychiatry. 76 (11): 834–5. doi:10.1016/j.biopsych.2014.09.015. PMID 25439997. {{cite journal}}:  (עזרה)
↑  Kask A, Harro J, von Hörsten S, Redrobe JP, Dumont Y, Quirion R (במאי 2002). "The neurocircuitry and receptor subtypes mediating anxiolytic-like effects of neuropeptide Y". Neuroscience and Biobehavioral Reviews. 26 (3): 259–83. doi:10.1016/s0149-7634(01)00066-5. PMID 12034130. {{cite journal}}:  (עזרה)
↑  Yehuda R, Brand S, Yang RK (באפריל 2006). "Plasma neuropeptide Y concentrations in combat exposed veterans: relationship to trauma exposure, recovery from PTSD, and coping". Biological Psychiatry. 59 (7): 660–3. doi:10.1016/j.biopsych.2005.08.027. PMID 16325152. {{cite journal}}:  (עזרה)
↑  Julie Steenhuysen (16 בפברואר 2009). "Research shows why some soldiers are cool under fire". אורכב מ-המקור ב-19 בפברואר 2009. נבדק ב-17 בפברואר 2009. {{cite news}}:  (עזרה)
סטאנקו באראץ'

| --- | --- |

 לידה:  13 באוגוסט 1986 (בן 38) מוסטר שבבוסניה והרצגובינה
 עמדה:  סנטר
 גובה:  2.17 מטרים
 מספר:  42
 דראפט:  בחירה מספר 39, 2007 מיאמי היט
 קבוצות כשחקן
 2005–2007   2007–2011   2007–2008   2011–2014   2015–:  שירוקי   טאו ויטוריה   ← ולנסיה   אנאדולו אפס   צדביטה זאגרב
 הישגים כשחקן
 אליפות ספרד בכדורסל עם קאחה לבוראל ויטוריה
סטאנקו באראץ' (בקרואטית: Stanko Barać; נולד ב-13 באוגוסט 1986 במוסטר, בוסניה והרצגובינה, יוגוסלביה) הוא כדורסלן קרואטי המשחק בעמדת הסנטר. גובהו 2.17 מטרים.
באראץ' החל את קריירת הכדורסל שלו בקבוצת ק.ק שירוקי מליגת העל הבוסנית. הוא נבחר במקום ה-39 על ידי מיאמי היט בדראפט 2007 והועבר לאינדיאנה פייסרס שלבסוף לא החתימה אותו על חוזה.
באוגוסט 2007 חתם באראץ' בקבוצת טאו ויטוריה מליגת העל הספרדית, וב-15 באוקטובר הושאל לולנסיה מאותה הליגה עד לסוף העונה.
סגר (שבט בדואי)

בדואים משבט סגר בבית אלפא, 1934
סגר או ערב אל סגר, היה שבט בדואי גדול, אשר נטה את אוהליו בארץ ישראל. במאה ה-18 נטו בני השבט את אוהלם באזור עמק יזרעאל והשרון.
בתקופה העות'מאנית בארץ ישראל נלחם בהם השליט המקומי דאהר אל-עומר. 
יחסיהם עם היישוב היהודי, ובתקופת המנדט, עברו עליות ומורדות, הם השתתפו בהתקפות על היישובים בית אלפא, עין חרוד ותל יוסף בתקופת המאורעות; אולם בשנות ה-30 חזרו ושפרו את יחסיהם עם ההתיישבות היהודית בצפון הארץ.
הערות שוליים

↑  יצחק בן-צבי, כתבי יצחק בן-צבי, ה: אוכלוסי ארץ ישראל, תל אביב: הוצאת מצפה, תרצ"ז 1937, עמ' 177-176.
ערך זה הוא קצרמרבנושא ישראל. אתם מוזמנים לתרום לוויקיפדיה ו.
ניקולאי מלאדנוב

ניקולאי אֶבְטִימוֹב מְלָאדֶנוֹב (בבולגרית: Николай Евтимов Младенов;‏ נולד ב-5 במאי 1972 בסופיה, הרפובליקה העממית הבולגרית) הוא פוליטיקאי בולגרי אשר בשנים 2009–2010 כיהן כשר ההגנה של בולגריה, ובשנים 2010–2013 כיהן כשר החוץ של בולגריה, בממשלו הראשון של בויקו בוריסוב. בהמשך, מונה לנציג האו"ם לעיראק. בשנים 2015–2020 כיהן כמתאם המיוחד מטעם האומות המאוחדות לתהליך השלום במזרח התיכון.
קורות חייו

ניקולאי מלאדנוב נולד בסופיה. הוא רכש השכלה אקדמית בסופיה ובלונדון. ב-2001 נבחר לפרלמנט הבולגרי מטעם "איחוד הכוחות הדמוקרטיים" בהנהגת איוואן קוסטוב. ב-2005 פרש מהמפלגה. ב-2007 הצטרף למפלגת "אזרחים למען פיתוח אירופי של בולגריה" ונבחר מטעמה לפרלמנט האירופי. בהמשך כיהן כשר ההגנה בממשלו הראשון של בויקו בוריסוב, וב-2010 התמנה לשר החוץ של בולגריה. בתקופת כהונתו כשר החוץ חלה התקרבות נוספת ביחסי ישראל ובולגריה. בספטמבר 2011, בעת ביקור באנקרה, הביע ניקולאי מלאדנוב הסתייגות מקווי מדיניותה של טורקיה כלפי ישראל בעקבות אירועי המשט לעזה.
במרץ 2013 התפטרה ממשלתו של בוריסוב. ב-2 באוגוסט 2013 מונה מלאדנוב לשליח האו"ם לעיראק.
ב-5 בפברואר 2015 מונה לשליח האו"ם למזרח התיכון במקום רוברט סרי. הוא כיהן בתפקיד זה עד לשנת 2020 כאשר הוחלף על ידי תור ונסלן.
הערות שוליים

↑  השליח החדש של האו"ם למזרח התיכון: הבולגרי ניקולאי מלאדנוב, באתר ynet, 4 בפברואר 2015
↑  ביקור שר החוץ הבולגרי באנקרה, באתר "כולנו בולגרים", אתר הבית של יהודי בולגריה.
| 0 | 1 | 2 |
| --- | --- | --- |
| הקודם: רומיאנה ז'לבה | שר החוץ של בולגריה  27 בינואר 2010 - 13 במרץ 2013 | הבא: מארין רייקוב |
ניקולאי מילקוב

ניקולאי מילקוב מילקוב (בבולגרית: Николай Милков Милков;‏ נולד ב-2 באוגוסט 1957, סופיה, הרפובליקה העממית של בולגריה) הוא דיפלומט בולגרי אשר כיהן במספר תפקידי שגריר, וכיהן מאוגוסט 2022 ועד מאי 2023 כשר החוץ של בולגריה בממשלת המעבר של גלב דונב.
קורות חייו

ניקולאי מילקוב נולד בסופיה. הוא רכש השכלה אקדמית ביחסים בין-לאומיים באוניברסיטה לכלכלה לאומית ועולמית בעיר הולדתו. בהמשך רכש דוקטורט בהיסטוריה של המדע. בין השנים 1992–1997 הועסק בשורת תפקידים במשרד ההגנה של בולגריה ובכללם, קצין קישור לנאט"ו ועוזר לראש אגף המודיעין הכללי. בין השנים 1997–2001 כיהן כראש מנהלת התאום והתכנון במשרד החוץ הבולגרי וחבר המשלחת הבולגרית לאו"ם. בין השנים 2002–2004 כיהן כשגריר בולגריה ברומניה ובין 2004–2005 כיהן כסגן שר החוץ הבולגרי.
בין השנים 2005–2009 כיהן כקונסול הכללי של בולגריה בניו יורק שבארצות הברית, ובהמשך בין 2010–2013 כיהן כמזכיר הראשון של משרד ההגנה. בין 2013–2017 כיהן כשגריר מיוחד של בולגריה בקנדה. בשלהי 2017 מונה למזכירו של נשיא בולגריה רומן ראדב למועצת אירופה ובהמשך מזכירו של הנשיא לענייני יחסי חוץ. ב-31 בינואר 2021 מונה לשגריר בולגריה בצרפת ומונקו וב-2 באוגוסט 2022 מונה לשר החוץ של בולגריה בממשלת המעבר של גלב דונב. מילקוב כיהן במשרתו עד 3 במאי 2023 והוחלף על ידי איוואן קונדוב אשר כחודש ימים, עד לכינונה של ממשלת ניקולאי דנקוב ומינויה של מריה גבריאל לסגנית ראש הממשלה ושרת החוץ.
הערות שוליים

↑  Official Minister of Foreign Affairs will be Nikolay Milkov - biography, באתר bta.bg (בבולגרית).
| 0 | 1 | 2 |
| --- | --- | --- |
| הקודם: תאודורה גנצ'ובסקה | שר החוץ של בולגריה  2 באוגוסט 2022 - 3 במאי 2023 | הבא: איוואן קונדוב |
נח וולפובסקי

| --- | --- |

תמונה זו מוצגת בוויקיפדיה בשימוש הוגן. נשמח להחליפה בתמונה חופשית.
 לידה:  1895 יקטרינוסלב
 פטירה:  1987 (בגיל 92 בערך)
 תאריך עלייה:  18 באוקטובר 1922
 מדינה:  ישראל 
 כינוי:  סבא נח
 השתייכות:   צבא האימפריה הרוסית   צבא בריטניה   צבא הגנה לישראל
 תקופת הפעילות:  1948–1971 (כ־23 שנים)
 דרגה:    רב-סרן
 תפקידים בשירות
 מפקד סוללת מרגמות קצין נטיעות וייעור
 פעולות ומבצעים
  מלחמת העצמאות
 עיטורים
 אות הנשיא למתנדב
 
עטיפת "אגדת סבא נח"
נח וולפובסקי (1895–1987) היה הקצין המבוגר ביותר בצה"ל (שירת בצה"ל עד גיל 76), היה אחראי לנטיעת יותר ממיליון עצים בישראל בתפקידו כ"קצין גינון ראשי" והקדיש את מירב שנותיו לחוות הגדנ"ע בבאר אורה, שם נודע כ"סבא נח".
ביוגרפיה

סעדיה נח וולפובסקי נולד בעיר יקטרינוסלב שבדרום-מערב רוסיה (אוקראינה), בן ליהושע פאלק ואח צעיר למנחם זלמן וולפובסקי. למד בתחילה בחדר, ואחר-כך עבר לבית ספר ממלכתי רוסי שם קבל השכלה כללית ופיתח את אהבתו לטבע.
במלחמת העולם הראשונה החליט להתגייס לצבא הרוסי, על אף שרבים מיהודי העיר פדו את נפשם בסכומי כסף גדולים. הוא שירת כתותחן, חווה התנכלויות אנטישמיות וראה פרעות ביהודי אוקראינה. לבסוף ערק מהצבא וחזר לביתו. עם הקמת הצבא האדום גויס שוב תחת הנהגתו של סמיון בודיוני. בעזרת אישורים רפואיים מזויפים הצליח וולפובסקי ועִמו קבוצה של חיילים יהודים להשתחרר מהצבא "מטעמי בריאות". הקבוצה, שנקראה "משמר הוולגה", עזבה את אוקראינה במסווה של סטודנטים לרפואה העומדים ללמוד בברלין. במקום זאת הגיעו ברכבת לאיסטנבול[דרושה הבהרה] ומשם באונייה לנמל יפו, שאליו הגיעו ב-18 באוקטובר 1922.
ביוגרפיה > עלייה לארץ ישראל

הקבוצה הגיעה ליישוב תל צור שליד זכרון יעקב ושהתה שם כשנה בתנאים קשים. כעבור שנה עברו לגניגר, אבל החיים בקיבוץ לא התאימו לוולפובסקי, ששאף להיות עצמאי. הוא עזב לחדרה והחל לעבוד כפועל פשוט בפרדסים, ובזכות חריצותו וידיעותיו בנטיעות התקדם להיות מנהל עבודה.
ב-1936 קיבל אביו אישור יציאה מברית המועצות ובא להתגורר עם בנו בחדרה, שם גר עד מותו ב-1939.
ב-1941, בתקופת מלחמת העולם השנייה, ניסה להתגייס לצבא הבריטי אך נדחה מפאת גילו. שנה לאחר מכן, זייף את גילו וגויס. עבר אימונים במחנה סרפנד ונשלח למחנה בורג' אל ערב שבמדבר המערבי במצרים. ב-1944 שוחרר לביתו מפאת גילו ולא צורף לבריגדה היהודית.
לאחר סיום המלחמה נענה לבקשת לוי בנימין, מפקד הבריגדה היהודית, להגיע לטרוויזיו ולעזור לפליטות יהודיות להגיע לארץ ישראל על ידי נישואים פיקטיביים. עשר ניצולות הגיעו ארצה בעזרתו של וולפובסקי, אך הוא עצמו לא הקים משפחה.
במלחמת העצמאות גויס לבקשתו וקבל פיקוד על סוללת מרגמות בחטיבה שבע. הוא השתחרר בדרגת רב-סמל.
ביוגרפיה > קצין גינון ראשי

ב-1950 בעקבות בקשתו של בן-גוריון, הציע מפקד הגדנ"ע עקיבא עצמון לוולפובסקי, להתגייס לשירות קבע כראש חוליית הצמחייה של פיקוד הגדנ"ע שתפקידה לטעת עצים ולשתול ערוגות נוי בבסיס צה"ל. וולפובסקי התנה זאת באפשרות להמשיך לחבוש את כומתת התותחנים השחורה. הקתמ"ר מאיר אילן אישר זאת, והוא התגייס שוב בגיל 55 בדרגת סרן בתפקיד שהומצא לכבודו: "קצין גינון ראשי". הוא רכש אלפי שתילים, התרוצץ בכל הארץ ובעזרת החיילים נטע אותם בבסיסי צה"ל.
ביוגרפיה > בבאר אורה

בן-גוריון שאף ליישב את הנגב ולתת לנוער אתגר בצורת אחריות, אהבה למולדת והתנדבות. מפקד הגדנ"ע עקיבא עצמון הציע להקים חוות גדנ"ע בבאר אורה שהיה נווה מדבר שכוח אל בערבה ובו באר מים הרוסה למחצה, שלושה עצי תמר ושישה עצי צאלה. בן-גוריון פנה אישית לוולפובסקי והציע לו הצעה שקשה לסרב לה - לרדת לבאר אורה ולהפריח את שממת הבסיס.
וולפובסקי הגיע לחווה לאחר מסע ארוך בדרכים המשובשות, במשאית עמוסה בעצי נוי העמידים בחום ומסתפקים במעט מים. בשנים הראשונות הגיעו הגדנעים לחווה במטוסי דקוטה של חיל האוויר הישראלי שנחתו באילת. הם עסקו באימונים צבאיים ובעיקר בטיפוח המקום בפיקודו של וולפובסקי, שעד מהרה כונה "סבא נח". הוא שטף את המלח מהאדמה ולאט הכין אותה לשתילה.
וולפובסקי השתלב בחיי החווה שהפכה לנווה מדבר. שמו התפרסם בישראל והוא הועלה לדרגת רב-סרן. הוא שירת בצה"ל עד גיל 76 והמשיך אחר כך לגור בבאר אורה.
הוקרה

בשנת 1984 הוענק לו אות הנשיא למתנדב.
חיים אישיים

בסוף ימיו התדרדרה בריאותו והוא הועבר לבית אבות בחדרה, שם נפטר בגיל 92.
לקריאה נוספת

יהודית קנה, אגדת סבא נח, אזור: ראובני ספרי צמרת, 2011. (לילדים)
הערות שוליים

↑  בנקודות הישוב: חדרה, הצופה 20 בפברואר 1939
↑  בתנועת ההתגייסות: ההתגייסות בחדרה, דבר, טור 2, 10 ביולי 1942.
↑  אילנה קוריאל, כשבן-גוריון הקים את חיל הנטיעות בצה"ל, באתר ynet, 6 בפברואר 2023
↑  יוסף וקסמן, "סבא נח" מהגדנ"ע – אב-טיפוס למתנדב, מעריב, 26 באפריל 1984.
↑  אילנה קוריאל, כשבן-גוריון הקים את חיל הנטיעות בצה"ל, באתר ynet, 6 בפברואר 2023
| --- | --- |
בקרת זהויות :  NLI: 987007462960205171  ISNI: 0000 0003 6984 6197  VIAF: 234393935   WorldCat (עם VIAF): 234393935
סגר במאוריציוס (סרט)

| --- | --- |
 מדינה:  מאוריציוס 
 חברת הפקה:  FilmLab 360
 שפת הסרט:  שפה קריאולית 
 
סגר במאוריציוס (באנגלית: Lockdown in Mauritius)‏ הוא סרט קצר מתוצרת מאוריציוס משנת 2020 בבימויו של ח'ם רמפול והופק על ידי FilmLab 360. בכיכובם של אשיס רמפול, ח'ם רמפול, סנהא גוקול, רשמי ג'יטון, אוליבייה ויקטואר ואקילש הורנאוט, אודות מספר דמויות שונות במהלך הסגר שהוטל במדינה על רקע ההתמודדות עם מגפת הקורונה.
הסרט נעשה בהשראת סרט קצר שנעשה על ידי כמה מפורסמים מבוליווד במהלך פרוץ מגפת הקורונה העולמית.
הערות שוליים

↑  "Cinéma local : FilmLab 360 réalise "Lockdown In Mauritius"". Defimedia.Info. 20 באפריל 2020. נבדק ב-24 במאי 2020. {{cite news}}:  (עזרה)
↑  "Local cinema : FilmLab 360 performs "Lockdown In Mauritius"". d1softballnews. 20 באפריל 2020. נבדק ב-24 במאי 2020. {{cite news}}:  (עזרה)
↑  "Rajini, PeeCee, Big B & other B-Town celebs star in a short film on Covid-19, urge fans to stay at home, stay safe". economictimes.indiatimes. 7 באפריל 2020. נבדק ב-24 במאי 2020. {{cite web}}:  (עזרה)
ערך זה הוא קצרמרבנושא קולנוע. אתם מוזמנים לתרום לוויקיפדיה ו.
נאדר אבו תאמר

| --- | --- |

 לידה:  1965 (בן 59 בערך) שפרעם, ישראל 
 מדינה:  ישראל ישראל
 השכלה:  האוניברסיטה העברית בירושלים 
 מעסיק:  קול ישראל בערבית 
 קישורים חיצוניים
 טוויטר:  naderAbutamer3
 
נאדר אבו תאמר (בערבית: نادر أبو تامر נולד ב-1956) הוא סופר, מתרגם, עיתונאי ושדרן ערבי ישראלי זוכה פרס שר התרבות לכתיבת ספרים לילדים בערבית בשנת 2008 ומקים מוקד התנועה של קול ישראל בערבית.
ביוגרפיה

אבו תאמר נולד בשפרעם וסיים שם את לימודיו התיכוניים. ב-1987 סיים את לימודיו לתואר הראשון בשפה וספרות ערבית באוניברסיטה העברית בירושלים ובשנת 1990 סיים את התואר שני בשפה ובספרות ערבית. תוך כדי לימודיו עבד כמעצב גרפי וכמתרגם בחברות "תרגומי איכות" ו"עלי כותרת".
החל בקריירה עיתונאית בשנת 1995 כעיתונאי, שדר וקריין, בתרגום סימולטני של אירועים שונים, ניהול והגשת גל פתוח, הגשת יומני חדשות וקריאת מהדורות חדשות. הקים במקביל את מוקד התנועה בקול ישראל בערבית והמשיך כעורך אקטואליה ותוכניות בקול ישראל, ביניהן "יום חדש", "בוסתן הזמר", "תחנות", "עמדות", "שכנים" שעוסקות במיזמים חינוכיים ו"אוראק". משנת 2013 מגיש את תוכנית האקטואליה "אג'נדה", אחת התוכניות המרכזיות בקול ישראל בשפה הערבית, בה נידונים נושאים פוליטיים, תרבותיים וחינוכיים שקשורים לחברה הערבית בישראל.
מלבד עבודתו כאיש תקשורת, חיבר כ-30 ספרי ילדים, ותרגם כעשרה ספרים מעברית לערבית. בשנת 2008 זכה בפרס שר התרבות לכתיבת ספרים לילדים בערבית.
הערות שוליים

↑  ריאיון עם אבו תאמר., באתר http://www.mynet.co.il(הקישור אינו פעיל)
↑  נאדר אבו תאמר באתר קול ישראל., באתר http://www.iba.org.il
| --- | --- |
בקרת זהויות :  NLI: 987007303342605171  VIAF: 297341254   WorldCat (עם VIAF): 297341254
נמל רוטרדם

| --- | --- |


רציף בנמל רוטרדם
 מיקום
 מדינה:  הולנד הולנד
 מיקום:  רוטרדם 
 גוף מים:  הים הצפוני 
 קואורדינטות:  51°53′06″N 4°17′12″E﻿ / ﻿51.885°N 4.2867°E﻿ / 51.885; 4.2867
 פרטים
 מפעיל:  רשות נמל רוטרדם 
 שטח:  12,713 הקטאר
 עובדים:  1,270 (נכון ל-2021)
 www.portofrotterdam.com
  (למפת הולנד מוגדלת) האג אמסטרדם מאסטריכט איינדהובן ארנהם חרונינגן אוטרכט זוולה לייוורדן אנסחדה אמן בלגיה גרמניה הים הצפונינמל רוטרדם(למפת הולנד רגילה) האג אמסטרדם מאסטריכט איינדהובן ארנהם חרונינגן אוטרכט זוולה לייוורדן אנסחדה אמן בלגיה גרמניה הים הצפונינמל רוטרדם(למפת דרום הולנד רגילה) האג רוטרדם זוטרמר ליידן חוריי אוברפלאקיי צפון הולנד אוטרכט חלדרל. צפון בראבנט זיילנד הים הצפונינמל רוטרדם(למפת דרום הולנד מוגדלת) האג רוטרדם זוטרמר ליידן חוריי אוברפלאקיי צפון הולנד אוטרכט חלדרל. צפון בראבנט זיילנד הים הצפונינמל רוטרדם
 
אוניית הצובר Berge Stahl פורקת עופרות ברזל בנמל רוטרדם
העמסת מכולות על משאיות רובוטיות במסוף המכולות של נמל רוטרדם
נמל רוטרדם הוא הנמל הגדול באירופה. הנמל פועל בעיר רוטרדם, בהולנד. בין השנים 1962 עד 2004 היה הנמל בעל היקף התנועה הגדול בעולם. בשנת 2022 היה נמל רוטרדם במקום ה-11 בעולם בהיקף תנועת המכולות, על פי מספר יחידות TEU.
שטח הנמל 105 קמ"ר והוא משתרע לאורך כ-40 ק"מ. הנמל כולל את שטח הנמל ההיסטורי שבמרכז העיר ונמשך אל פרוורי העיר. מאז שנת 2004 הנמל מופעל על ידי "רשות נמל רוטרדם", חברה בבעלות משותפת של עיריית רוטרדם וממשלת הולנד.
היסטוריה

לנמל רוטרדם היסטוריה רבת שנים אשר תחילתה במאה ה-14. הנמל היה גורם מרכזי בהתפתחותו של היישוב מעיירת חוף קטנה לעיר נמל מרכזית והתפתח לצד העיר כאשר על שפך נהר הריין, העובר בעיר, נוספו לנמל רציפים. במחצית הראשונה של המאה ה-20 עבר מרכז הנמל מן האתר ההיסטורי בלב העיר, מערבה לעבר הים הצפוני. כדי לשפר את נתיבי השיט לים הצפוני נחפרה תעלת מים חדשה (בהולנדית: Nieuwe Waterweg), עוד בשנת 1872, שאיפשרה מעבר אוניות מנהר הריין אל הים. תעלה זו, באורך כ-10 ק"מ, הועמקה ושופרה מאז מספר פעמים ועל גדותיה יש מגוון של מפעלי תעשייה.
במהלך השנים נוספו לנמל רציפים רבים, סמוך יותר לים הפתוח, הנמל הורחב עוד יותר בשנות ה-70 כחלק מפרויקט Europoort, שנועד להפוך את הנמל לשער הימי של אירופה.